เรื่องร้องเรียน (ความสะอาด) วันที่ 2022-06-11 08:31:55 — แขวงดอนเมือง เขตดอนเมือง กรุงเทพมหานคร
สวัสดีครับ จะแจ้งปัญหาความเดือดร้อนหน่อยครับ คืออยู่ซอยประชาอุทิศ 4 เขตดอนเมืองมา 10 ปีได้แล้ว การจัดเก็บขยะ เมื่อก่อนจัดเก็บทุกวันอังคาร กับ พฤหัสบดี ตอนกลางคืน ตรงเวลามาโดยตลอด ต่อมาช่วง 2-3 ปีที่ผ่านมาหลังเปลี่ยน ผอ. เขตคนใหม่ การจัดเก็บขยะมีการลดวันจัดเก็บเหลือ 1 วันต่อสัปดาห์ และ มีการล่าช้า จัดเก็บไม่ตรงเวลา เลื่อนวัน ไปเรื่อยๆ จนบางครั้งกลายเป็น 2 สัปดาห์ มาเก็บ 1 ครั้ง ทำให้มีขยะตกค้างเป็นจำนวนมาก ส่งผลกระทบต่อประชาชนในซอย นอกจากนี้ผลกระทบนี้เองก็สะท้อนกลับไปยังเขตเองด้วยที่ต้องจัดรถมาเก็บ 2-3 รอบเนื่องจากเก็บขยะไม่หมดในรอบเดียว สอบถามไปทางเขตก็ไม่มีการชี้แจงว่าเกิดอะไรขึ้นกับการจัดตารางเก็บขยะ ได้แต่แจ้งวันให้รถมาเก็บเป็นครั้งๆไป จึงอยากให้ทางเขตเข้ามาจัดเก็บขยะ 2 วันต่อสัปดาห์เหมือนเดิม และ อยากให้แชร์ตารางการจัดเก็บขยะในเฟสบุ๊คสำนักงานเขตด้วย เพื่อประชาชนจะได้ติดตามและจัดเตรียมการทิังขยะในครัวเรือนได้ถูกต้อง